|  |
| --- |
| Kuldīgā |

|  |  |  |
| --- | --- | --- |
| 08.03.2024 | Nr. | 2.4.6.-1./108 |
|  |
| Uz | 28.02.2024. | Nr. | 5-01/226/2024 |

|  |  |
| --- | --- |
|  | **Vides pārraudzības valsts birojam**pasts@vpvb.gov.lvvineta.maskava@vpvb.gov.lv |
| **Par priekšlikumiem ietekmes** **uz vidi novērtējumam**  |

Veselības inspekcijas Sabiedrības veselības departamenta Kurzemes kontroles nodaļā (turpmāk – Inspekcija) 2024.gada 28.februārī saņemta Vides pārraudzības valsts biroja (turpmāk – Birojs) vēstule “Par priekšlikumiem ietekmes uz vidi novērtējumam” (turpmāk – Vēstule), ar kuru Inspekcija tika informēta par Birojā saņemto SIA “Sunly Land Solar 2”, reģistrācijas Nr. 40203403221, (turpmāk – Ierosinātāja) 2024. gada 24. februāra iesniegumu  vēja elektrostaciju parka “Kurzeme” izbūvei Saldus novada Zirņu un Pampāļu pagastā un Kuldīgas novada Skrundas pagastā (turpmāk – Paredzēta darbība). Vēstulē Inspekcija tika aicināta sniegt priekšlikumus par Paredzētās darbības ietekmes uz vidi novērtējuma programmā ietveramajām prasībām.

Inspekcija iepazinās ar SIA “Sunly Land Solar 2” paredzētās darbības iesniegumu vēja elektrostaciju parka “Kurzeme” izbūvei un, savas kompetences ietvaros, vērtējot paredzēto darbību iespējamo ietekmi uz veselību, norāda, ka iespējamā ietekme jāvērtē attiecībā uz apdzīvotām vietām, t.sk. viensētām vismaz līdz 1 km rādiusam (zemas frekvences troksnim līdz 2 km rādiusam) ap katru paredzēto vēja elektrostaciju, izvērtējot šādus ietekmju aspektus:

1. akustiskais troksnis (gada vidējais vēja elektrostaciju (turpmāk – VES) radītais trokšņa līmenis diennakts periodos; summārais trokšņa līmenis) un zemas frekvences radītais troksnis (katrai VES un summārais VES parkam, novērtējot visās dzīvojamās un publiskās ēkās, proti, izglītības, veselības aprūpes un sociālās aprūpes iestādēs, kas atrodas līdz 2 km attālumā no plānotā vēja parka);

2) elektromagnētiskais starojums, t.sk. no izbūvējamām elektropārvades līnijām;

3) vibrācija;

4) ēnojums no vēja elektrostacijas masta;

5) mirgošanas efekts.

 Ietekmju rādītājiem, kuriem nav doti normatīvie robežlielumi vai mērķlielumi Latvijas normatīvajos aktos, piemēram, zemas frekvences troksnim un mirgošanas efektam, jāizpēta un jāpiemēro ārvalstu labas prakses piemēri attiecībā uz rekomendējamām vērtībām, nepieciešamības gadījumā paredzot traucējošās ietekmes uz iedzīvotājiem novēršanu.

|  |  |  |
| --- | --- | --- |
| Sabiedrības veselības departamenta Kurzemes kontroles nodaļas vadītāja  |  | Inta Leite |
|  |  |
|  |  |

|  |  |
| --- | --- |
|  |  |
| Svetlana Juņina, 26481579 |
| svetlana.junina@vi.gov.lv |